Mendiola (Eskoriatza)

Mendiola Eskoriatza udalerri gipuzkoarraren hego-ekialdean dagoen auzoa edo elizatea da, landa-girokoa.

2007ko urtarrilaren 1eko erroldaren arabera, auzoak 47 biztanle ditu.

Mugakideak 
Iparraldean Bolinaga eta Arkarazo (Aretxabaleta), hegoaldean Elgea (Barrundia), ekialdean Areantza (Aretxabaleta) eta Urkuluko urtegia eta mendebaldean Eraña eta Bolibar (Eskoriatza) herri edo auzo mugakide ditu.

Demografia eta biztanleria 

1960an 114 biztanle zituen, 1970ean 89 eta 1981ean 64.

Ondasun nabarmenak 
 San Joan Bataiatzailea edo San Joan Txiki parrokia: XIX. mendekoa. Arkupe ederra dauka. Erromeria tradizionalki maiatzaren 6an egiten zen.
 XIX. mendeko hilerria.
 XVIII. mendeko baserria.
 Aipatzekoak dira Kamiokoa eta Isaspiribil baserriak eta Uriarte oinetxea.
 Gaztainadin Santa Kolunbako baseliza dago.

Kurtzebarri 
Auzoa Kurtzebarri (1.133) mendiaren azpian dago kokatuta, Zaraiako mendilerroan dagoena, eta ohiko abaiapuntua da bertara igotzeko, ordu biko igoera eskatzen duelarik. 700 metro inguruko desnibela dago.

Kanpo estekak 
 Mendiola udal webgunean
 Auñamendi entziklopedian.

Eskoriatzako auzoak